Expoziția Good Girls, la Facultatea de Filosofie a UB

Facultatea de Filosofie a Universității din București găzduiește și organizează, împreună cu Centrul de Filosofie și Artă al UB și cu Primăria Sectorului 6, prin Centrul Cultural European, expoziția de artă Good Girls, care reunește lucrările a 14 artiste contemporane din România și Franța. 

Expoziția Good Girls este o invitație la reflecție și dialog despre rolul femeilor în arta contemporană și importanța egalității de gen. Aceasta face parte din proiectul Asociației 1001 Arte, de empowerment al tinerilor artiști prin conectarea lor transdisciplinară, ce abordează teme ale societății contemporane: pledoarie pentru toleranță, ecologie, feminism, solidaritate, pace. Proiectul este coordonat de lect. univ. dr. Laurențiu Gheorghe, cadru didactic la Facultatea de Filosofie a Universității din București.

Vernisajul expoziției a avut loc joi, 14 martie 2024, începând cu ora 18:00, la Facultatea de Filosofie din București (Splaiul Independenței nr. 204).

Cele peste 40 de lucrări expuse au fost selectate de Cristian Cojanu și Gilda Ghinoiu, sprijiniți de Michele Bonavita și Matei Ghimiș. Lucrările aparțin artistelor Ana Bănică, BenTereZ, Cristina Cociș, Bianca Ferăstrău, Cristina Gagiu, Cristina Garabețanu, Adelina Gavrilă, Iraida, Oana Maria Pop, Cynthia Pedrosa (Franța), Claudia Todor, Simona Vilău, Daniela Vîrlan, Elena Waldorf. 

Partenerii expoziției sunt Azero și Mustash.

Acest proiect a fost implementat în cadrul Universității din București – CNFIS-FDI-2022-0499, Studenți astăzi, antreprenori mâine – sprijinirea inițiativelor de afaceri ale studenților și absolvenților UB (BUSISNESSSTUDENT), iar microproiectul Galeria Universitară de Artă Contemporană Logos a fost coordonat de lect. univ. dr. Oana Șerban, cadru didactic la Facultatea de Filosofie a Universității din București și director al Centrului de Cercetare a Istoriei Ideilor Filosofice (CCIIF).

